nahid-hub/BLUGE-bengali-wikipedia-section-title-prediction huggingface dataset:
একাদশ শতকে পাল যুগের বিখ্যাত চিকিৎসক চক্রপাণি দত্ত রচিত 'দ্রব্যগুণ' গ্রন্থে লুচির বর্ণনা পাওয়া যায়। তিনি লিখেছেন, 'সুমিতায়া ঘৃতাক্তায়া লোপ্‌ত্রীং কৃত্বা চ বেল্লয়েৎ। আজ্যে তাং ভর্জয়েৎ সিদ্ধাং শষ্কুলী ফেনিকা গুণাঃ।।' যার বাংলা অর্থ হল, 'গম চূর্ণকে ঘি দিয়ে মেখে, লেচি করে বেলে, গরম ঘিয়ে ভেজে তৈরী হয় শষ্কুলী, যার গুণ ফেনিকার মত।' শষ্কুলী লুচির আদি রূপ। পাল যুগে তিন প্রকার শষ্কুলী বা লুচি প্রচলিত ছিল - খাস্তা, সাপ্তা ও পুরি। ময়ান দিয়ে ময়দার লেচি বেলে তৈরী হত খাস্তা, ময়ান ছাড়া ময়দার লেচি বেলে তৈরী হত সাপ্তা, ময়দার পরিবর্তে আটা ব্যবহার করলে তাকে বলা হত পুরি। মানিকলাল গঙ্গোপাধ্যায় রচিত ধর্মমঙ্গলে লুচিকে জনপ্রিয় খাদ্য বলে উল্লেখ করা হয়েছে। ১৮৫৪ সালে রামনারায়ণ তর্করত্ন রচিত 'কুলীন কুলসর্বস্ব' গ্রন্থে লুচিকে উত্তম ফলারের সর্বপ্রথম উপাদান হিসেবে গণ্য করা হয়েছে।

পাল যুগের খাস্তা লুচিই বর্তমানে বাংলার অন্যতম জনপ্রিয় নোনতা খাবার লুচি। আর সেই যুগের আটার লুচিই আজ উত্তর ভারতের জনপ্রিয় খাবার পুরি। লুচিতে কোনো পুর থাকে না। সাধারণভাবে আটার লুচি বা পুরিতেও কোনো পুর থাকে না। লুচির সমগোত্রীয় পুর দেওয়া নোনতা খাবারগুলি হল ডালপুরি, কচুরি ও রাধাবল্লভী।

সঠিক অনুচ্ছেদ শিরোনাম কোনটি?
titleA. জনপ্রিয়তা
titleB. স্বাস্থ্য সচতেনতা
titleC. ইতিহাস
titleD. প্রস্তুত প্রণালী
উত্তর: titleC
ব্রিটিশ ভারতে সর্বপ্রথম বাংলাকে ভাগ করা হয়। পলাশীর যুদ্ধে বিজয়ের পর ব্রিটিশরা বাংলার উপর আধিপত্য লাভ করে এবং বাংলা ভারতে ব্রিটিশ কর্মকাণ্ডের সদর দপ্তর হয়ে উঠে। ১৮৫৭ সালের সিপাহী বিদ্রোহের পর ইস্ট ইন্ডিয়া কোম্পানির কাছ থেকে ক্ষমতা ব্রিটিশ সরকারের কাছে চলে যায়। ১৯০০ সাল নাগাদ বাংলা প্রদেশ ব্যাপক আয়তনের হয়ে উঠে।

লর্ড কার্জন ভাইসরয়ের দায়িত্ব গ্রহণের পর এই বিশাল প্রদেশের শাসনকাজকে দুরূহ হিসেবে বিবেচনা করে প্রদেশ বিভক্ত করার সিদ্ধান্ত নেন। এতে ঢাকাকে রাজধানী করে পূর্ব বাংলা ও আসাম নতুন প্রদেশ হিসেবে গঠনের কথা বলা হয়। এর ফলে মুসলিম অধ্যুষিত পূর্ব বাংলার অনগ্রসর মুসলিমদের জন্য সুযোগ সৃষ্টি হয়।

কার্জন এই পদক্ষেপকে শাসনতান্ত্রিক কারণে বলে দাবি করলেও কলকাতাকেন্দ্রিক বাংলার হিন্দু বুদ্ধিজীবী ও নেতারা এর বিরোধিতা করেন। ১৯০৫ সালের জুন মাসে বঙ্গভঙ্গ কার্যকর হয়। এর ফলে বঙ্গভঙ্গ বিরোধী আন্দোলন শুরু হয়। ১৯১২ সালে ব্রিটিশরা বঙ্গভঙ্গ রদ করে। তবে বাংলা থেকে আসাম, বিহার ও উড়িষ্যা পৃথক করা হয়। পাশাপাশি ভারতের রাজধানী কলকাতা থেকে দিল্লি স্থানান্তর করা হয়।

সঠিক অনুচ্ছেদ শিরোনাম কোনটি?
titleA. প্রাক্তন পূর্ব পাকিস্তানের প্রাদেশিক চিহ্ন
titleB. প্রথম বিভক্তিকরণ ১৯০৫-১৯১২ (ব্রিটিশ ভারত)
titleC. দ্বিতীয় বিভক্তিকরণ ১৯৪৭ (পাকিস্তান)
titleD. প্রাদেশিক সরকার
উত্তর: titleB
রবার্ট হুড জনসন একজন আমেরিকান শিল্পপতি। তিনি আমেরিকায় জনসন অ্যান্ড জনসন (বহুজাতিক চিকিৎসা সরঞ্জাম প্রস্তুতকারী ব্যবসা প্রতিষ্ঠান) প্রতিষ্ঠিত করেন। তিনি তার শ্রমিকদের চিকিৎসার ব্যাপারটি লক্ষ করেন এবং দেখেন যে সাধারণ চিকিৎসার সরঞ্জাম সহজলভ্য হলেও শ্রমিকদের জন্য চিকিৎসার ব্যবস্থা পর্যাপ্ত নয়। তাই তিনি এক ব্যবস্থা গ্রহণ করেন, যার ফল আজকের জনসন & জনসন। ১৮৮৮ সালে খুব দ্রুত প্রাথমিক চিকিৎসা বাক্স তার কারখানার কর্মচারী ও শ্রমিকদের মাঝে বণ্টন করেন। বাজারেও খুব তাড়াতাড়ি ছড়িয়ে পড়ে প্রাথমিক চিকিৎসা বাক্স। সর্ব প্রথম মেক্সিকো-মার্কিন যুক্তরাষ্ট্র যুদ্ধে প্রাথমিক চিকিৎসা বাক্স সেনাদের দেওয়া হয়েছিল। ১৯২০ সালের মধেই গৃহস্থলি স্বাস্থ্য সেবার জন্য প্রাথমিক চিকিৎসা বাক্স উন্মুক্ত করা হয়।

সঠিক অনুচ্ছেদ শিরোনাম কোনটি?
titleA. কাঁচি ও চিমটা
titleB. ইতিহাস
titleC. ব্যথার ওষুধ
titleD. অ্যান্টিহিস্টামিন
উত্তর: titleB
শরৎকালকে মৌসুমি বায়ুর প্রত্যাবর্তন কাল বলে । অক্টোবর মাস থেকে নভেম্বর মাস পর্যন্ত পশ্চিমবঙ্গে শরৎকাল বিরাজ করে । শরৎকালকে বর্ষার বিদায়ী কাল বলা হয় । অক্টোবর মাস থেকে নভেম্বর মাস এই দুই মাসে বৃষ্টি ও উষ্ণতা দুইই কমে থাকে । উষ্ণতা ২০° থেকে ২৫° সেলসিয়াস হয় । রাত্রিতে একটু একটু শীত-শীত বোধ হয় এবং ভোরবেলা শিশির পড়ে । সময়টা খুব আরামদায়ক । তবে বঙ্গোপসাগরে নিম্নচাপ এবং ঘূর্ণিঝড়ের উৎপত্তির ফলে হঠাৎ আসা ঘূর্ণবাত বা ‘আশ্বিনের ঝড়’ মাঝে মাঝে উপদ্রবের সৃষ্টি করে । কালবৈশাখীর ঝড়ের তুলনায় এই ঝড় বেশি অনিষ্টকর । অনেক সময় সমুদ্র উত্তাল হয়ে উপকূলের ঘরবাড়ি ভাসিয়ে নিয়ে যায় ।

সঠিক অনুচ্ছেদ শিরোনাম কোনটি?
titleA. শরৎকাল
titleB. উত্তরের সমভূমি অঞ্চল
titleC. রাঢ় অঞ্চল
titleD. ভাগীরথী-হুগলি নদীর পশ্চিম দিক দিয়ে প্রবাহিত নদী সমূহ
উত্তর: titleA
জাতীয় পরিষদ হলো কুয়েতের আইন প্রণয়নকারী কর্তৃপক্ষ। সরকারের মন্ত্রীদেরকে মন্ত্রপরিষদ থেকে অব্যহতি দেওয়ার অধিকার জাতীয় পরিষদের আছে। সংসদ সদস্যরা প্রায়ই সরকারের সদস্যদের (মন্ত্রীদের) নিকট বিভিন্ন বিষয়ে ব্যখ্যা দাবি করে তাদের সাংবিধানিক অধিকার প্রয়োগ করে থাকেন। জাতীয় পরিষদের এ ধরনের প্রশ্নোত্তর পর্ব কুয়েতি টিভিতে সরাসরি সম্প্রচারিত হয়। সংসদ সদস্যদের কোন বিষয়ে প্রধানমন্ত্রীর কাছে ব্যখ্যা দাবি করার অধিকারও আছে।, এমনকি সরকারের সাথে অসহযোগিতার ঘোষণাও তারা দিতে পারেন, এক্ষেত্রে অবশ্যই পুনরায় সরকার গঠন করতে হয়।

জাতীয় পরিষদে কমপক্ষে ৫০ জন সদস্য থাকেন। ৫০ জন সদস্য জনগণের ভোটে ৪ বছরের জন্য নির্বাচিত হয়ে থাকেন। মন্ত্রিসভার সদস্যরাও সংসদে সদস্য হবেন। সংবিধান মন্ত্রিসভার আকার ষোল জনে সীমাবদ্ধ করেছে, তন্মধ্যে কমপক্ষে একজন অবশ্যই নির্বাচিত সংসদ সদস্য হতে হবে। মন্ত্রিসভার সদস্যরা নির্বাচিত সদস্যদের সমান অধিকার ভোগ করবেন, তবে দুটি ক্ষেত্রে ব্যতিক্রম আছে। ব্যতিক্রম দুটি হলো: তারা কোন কমিটির কার্যক্রমে অংশগ্রহণ করতে পারবেন না এবং কোন মন্ত্রীর বিরুদ্ধে সংসদে অনাস্থা প্রস্তাব উত্থাপিত হলে তারা ভোট দিতে পারবেন না।

সংসদ ভেঙে দেওয়ার এবং দুই মাসের মধ্যে নির্বাচনের নির্দেশ দেওয়ার ক্ষমতা সাংবিধানিক আদালতের আছে। সাংবিধানিক আদালতকে আরব বিশ্বের সব চেয়ে স্বাধীন বিচারিক আদালত বলে মনে করা হয়। আমিরও সংসদ ভেঙে দেওয়ার এবং দুই মাসের মধ্যে নতুন নির্বাচনের নির্দেশ দেওয়ার অধিকার রাখেন, কিন্তু সাংবিধানিক আদালত আমিরের সংসদ ভেঙে দেওয়ার নির্দেশ বাতিল করতে পারে।

জাতীয় পরিষদ কুয়েতের প্রধান আইন প্রণয়নকারী কর্তৃপক্ষ। আমির সংসদে ভেটো দিতে পারেন কিন্তু দুই-তৃতীয়াংশ সদস্যের সমর্থনের ভিত্তিতে জাতীয় পরিষদ এই ভেটোকে অগ্রাহ্য করতে পারে। আমির নিয়োগ অনুমোদন কিংবা অনুেমোদন করার সাংবিধানিক অধিকার জাতীয় পরিষদের (সংবিধানের চতুর্থ অনুচ্ছেদ অনুসারে) রয়েছে। জাতীয় পরিষদ ২০০৬ সালে কার্যকরভাবে আমির সা’দ আস সাাবাহকে অপসারণ করে, কেননা অসুস্থতাজনিত কারণে তিনি শাসনকার্য পরিচালনা করতে অক্ষম ছিলেন। কুয়েতের জাতীয় পরিষদ আরব বিশ্বের সবচেয়ে স্বাধীন সংসদ, এটি মধ্যপ্রাচ্যের সবচেয়ে শক্তিশালী সংসদসমূহের মধ্যে অন্যতম।

সঠিক অনুচ্ছেদ শিরোনাম কোনটি?
titleA. নির্বাহী বিভাগ
titleB. আইন সভা (সংসদ)
titleC. আমির
titleD. জানুয়ারি ২০০৬
উত্তর: titleB
গ্লিসন বলেছিলেন যে তিনি "গণিতে অন্যান্যদের সাহায্য করতে সবসময়ই উপভোগ করতেন" ‍ — এক সহকর্মী বলেছিলেন যে তিনি "গণিতের পাঠদান —গণিত করাকে কে বিবেচনা করতেন উভয়টিই গুরুত্বপূর্ণ এবং প্রকতপক্ষে উপভোগ্য।" "চৌদ্দ বছর বয়সে, বার্কলে হাই স্কুলে তার সংক্ষিপ্ত উপস্থিতির সময় তিনি কেবল প্রথম-সেমিস্টারের জ্যামিতি করেই ক্ষান্ত হননি,কোর্সের দ্বিতীয়ার্ধ গ্রহণকারীদের সহ —, পাশাপাশি অন্যান্য শিক্ষার্থীদের তাদের হোমেওয়ার্কে সহায়তা করতেন, যা তিনি শীঘ্রই নিরীক্ষণ করা শুরু করেছিলেন।

হার্ভার্ডে তিনি প্রশাসনিকভাবে জটিল মাল্টিসেকশন কোর্স সহ "নিয়মিতভাবে প্রতিটি স্তরে শেখাতেন"। একটি শ্রেণি গ্লিসনকে পিকাসোর আঁকা মা ও সন্তানের ফ্রেমযুক্ত মুদ্রিত ছবি উপহার দিয়েছিলো।

১৯৬৪ সালে তিনি "ব্রিজ ' নামে প্রথম পাঠ্যক্রম তৈরি করেছিলেন, এখন গণিতের মেজরদের জন্য এটি সর্বব্যাপী, তার সময়ের মাত্র বিশ বছর আগে।” এই জাতীয় কোর্সটি নতুন শিক্ষার্থীদের শেখানোর জন্য তৈরি করা হয়েছে, মাধ্যমিক বিদ্যালয়ের গণিতের নিয়ম শিখতে অভ্যস্ত, কীভাবে বিমূর্তভাবে যুক্তিযুক্ত এবং গাণিতিক প্রমাণ তৈরি করা যায়। এই প্রচেষ্টা তার বিমূর্ত বিশ্লেষণের মৌলিক প্রকাশের দিকে পরিচালিত করে, যার মধ্যে একজন পর্যালোচক লিখেছেন:

তবে গ্লিসনের "প্রকাশের প্রতিভা" সর্বদা বোঝায়নি যে পাঠক নিজের প্রচেষ্টা ছাড়াই আলোকিত হবেন। এমনকি জার্মান ইনিগমা সিফারের জরুরীভাবে গুরুত্বপূর্ণ ডিক্রিপশন নিয়ে যুদ্ধকালীন মেমোতেও গ্লিসন এবং তার সহকর্মীরা লিখেছেন:

যুদ্ধের সময় কোড ব্রেকিং সহকর্মীদের কাছে তার বক্তৃতার জন্য প্রণীত সম্ভাবনা এবং পরিসংখ্যান সম্পর্কিত নোট এবং অনুশীলন (নিচে দেখুন) বেশ কয়েক দশক ধরে জাতীয় সুরক্ষা সংস্থার প্রশিক্ষণে ব্যবহৃত হয়েছিলো; সেগুলো ১৯৮৫ সালে উন্মুক্তভাবে প্রকাশিত হয়েছিল।

১৯৬৪ সালের একটি বিজ্ঞানের নিবন্ধে, গ্লিসন অ-গণিতবিদদের কাছে গণিতকে ব্যাখ্যা করার প্রয়াসে উদ্ভূত একটি স্পষ্ট প্রচলিত মতের বিরুদ্ধে লিখেছিলেন:

গ্লিসন স্কুল গণিত অধ্যয়ন সংঘের অংশ ছিলেন, যা ১৯60০-এর দশকের নতুন গণিতকে সংজ্ঞায়িত করতে সহায়তা করেছিল—‌ আমেরিকান প্রাথমিক এবং উচ্চ বিদ্যালয়ের গণিত শিক্ষার উচ্চাকাঙ্ক্ষী পরিবর্তনগুলো রোট অ্যালগরিদমের ধারণার বোঝার উপর জোর দেয়। গ্লিসন "লোকেরা কীভাবে শিখায় তাতে সর্বদা আগ্রহী ছিল"; নিউ ম্যাথের প্রচেষ্টার অংশ হিসাবে তিনি বেশ কয়েক মাস ধরে বেশিরভাগ সকাল কাটিয়েছিলেন সেকেন্ড গ্রেডারদের সাথে। কয়েক বছর পরে তিনি একটি বক্তৃতা দিয়েছিলেন যাতে তিনি তার লক্ষ্যটিকে বর্ণনা করেছেন:

১৯৮৬ সালে তিনি ক্যালকুলাস সংগঠন শুরু করতে সহায়তা করেছিলেন, যা কলেজ এবং উচ্চ বিদ্যালয়ের জন্য প্রাকক্যালকুলাস, ক্যালকুলাস এবং অন্যান্য ক্ষেত্রে "ক্যালকুলাস সংস্কার" পাঠ্যপুস্তকের একটি সফল এবং প্রভাবশালী সিরিজ প্রকাশ করেছে। "তার সমস্ত শিক্ষাদানের মত এই কর্মসূচির লক্ষ্য, তত্ত্ব দৃশ্যায়নের জন্য জ্যামিতির সমান অংশ, বাস্তব জগতে প্রশিক্ষনের জন্য গণনা এবং ঘাতের সাহায্যে বীজগণিত অনুশীলন এসব ধারনাগুলোর উপর ভিত্তি করে হওয়া উচিত।" যাইহোক, কর্মসূচিটি গণিত সম্প্রদায়ের সমষ্টিগত সমালোচনার মুখোমুখি হয়েছিল যেমন গড় মান উপপাদ্য বিষয়গুলো বাদ দেওয়া হয়েছে এবং গাণিতিক স্পষ্টতার অভাব পরিলক্ষিত হয় ।

সঠিক অনুচ্ছেদ শিরোনাম কোনটি?
titleA. শিক্ষাদান এবং শিক্ষা সংস্কার
titleB. অন্যান্য ক্ষেত্রসমূহ
titleC. গুপ্তসংকেত বিশ্লেষণের কাজ
titleD. জীবনী
উত্তর: titleA
১৮৭৫ সালে প্রভাবশালী ব্রাহ্ম নেতা কেশবচন্দ্র সেনের সহিত শ্রীরামকৃষ্ণের সাক্ষাৎ হয়। কেশব খ্রিস্টধর্মের প্রতি শ্রদ্ধাশীল ছিলেন এবং আদি ব্রাহ্মসমাজের সহিত তার বিচ্ছেদও ঘটেছিল। তিনি প্রথমে মূর্তিপূজা পরিত্যাগ করেছিলেন। পরে তিনি শ্রীরামকৃষ্ণের বহুদেববাদ গ্রহণ করেন এবং তার সর্বধর্মসমন্বয়, ঈশ্বরে মাতৃভাব আরোপ এবং ব্রাহ্ম ও বহুদেববাদের সম্মিলনের আদর্শে “নববিধান” প্রতিষ্ঠা করেন। নববিধানের পত্রপত্রিকায় কেশব বেশ কয়েকবছর শ্রীরামকৃষ্ণের উপদেশাবলি প্রচারও করেছিলেন। এর ফলে বাঙালি ‘ভদ্রলোক’ শ্রেণী, অর্থাৎ ইংরেজি-শিক্ষিত মধ্যবিত্ত সম্প্রদায় ও ভারতে বসবাসকারী ইউরোপীয়গণ তার প্রতি আকৃষ্ট হন।

কেশবচন্দ্রের পদাঙ্ক অনুসরণ করে বিজয়কৃষ্ণ গোস্বামীর মতো অন্যান্য ব্রাহ্মগণও শ্রীরামকৃষ্ণের নিকট যাতায়াত শুরু করেন, ও তার মতের অনুগামী হয়ে পড়েন। প্রতাপচন্দ্র মজুমদার, শিবনাথ শাস্ত্রী ও ত্রৈলোক্যনাথ সান্যাল প্রমুখ কলকাতার বহু বিশিষ্ট ব্যক্তিত্ব ১৮৭১ থেকে ১৮৮৫ সালের মধ্যবর্তী সময়ে নিময়িত তার সঙ্গে যোগাযোগ রাখতেন। প্রতাপচন্দ্র মজুমদার প্রথম ইংরেজিতে শ্রীরামকৃষ্ণের জীবনী রচনা করেন। ১৯৭৯ সালে "থেইস্টিক কোয়ার্টারলি রিভিউ" পত্রিকায় "দ্য হিন্দু সেইন্ট" নামে প্রকাশিত সেই জীবনী জার্মান ভারতবিদ ম্যাক্স মুলার প্রমুখ পাশ্চাত্য পণ্ডিতের দৃষ্টি শ্রীরামকৃষ্ণের প্রতি আকৃষ্ট করে। এছাড়াও বিভিন্ন পত্রপত্রিকায় প্রকাশিত অন্যান্য ব্রাহ্মদের বক্তৃতা ও নিবন্ধ থেকেও বাঙালি ভদ্রলোক শ্রেণী শ্রীরামকৃষ্ণের প্রতি আকৃষ্ট হয়েছিলেন। সংবাদপত্রে প্রকাশিত খবর অনুসারে শ্রীরামকৃষ্ণের প্রেম ও ভক্তির বাণী বাঙালি সমাজে ব্যাপক প্রভাব বিস্তার করে এবং বহু হিন্দুধর্মত্যাগী যুবককে ধর্মের মূলস্রোতে ফিরিয়ে আনতে সহায়ক হয়।

রবীন্দ্রনাথ ঠাকুরের পিতা মহর্ষি দেবেন্দ্রনাথ ঠাকুর, ঈশ্বরচন্দ্র বিদ্যাসাগর ও স্বামী দয়ানন্দের সঙ্গেও ধর্মবিষয়ে শ্রীরামকৃষ্ণের বাক্যালাপ হয়েছিল। তবে ব্রাহ্মসমাজে তার মত ও ধর্মবিশ্বাসের বিরোধিতাও অনেকে করেছিলেন। তার সমাধি অবস্থাকে তারা স্নায়ুদৌর্বল্য বলে উপহাস করেন। ব্রহ্মবান্ধব উপাধ্যায় তার অবতারত্ব অস্বীকার করেছিলেন।

শ্রীরামকৃষ্ণের প্রভাব কলকাতার শিক্ষিত সমাজেই সীমাবদ্ধ ছিল না। তার জীবদ্দশাতেই পণ্ডিত-বিদ্বজ্জন মহলের গণ্ডী টপকে তার ধর্মীয় চিন্তাধারণা ও উপদেশের প্রভাব বিস্তৃত হয়েছিল বাংলার বাউল ও কর্তাভজা সম্প্রদায়ের মধ্যে, এমনকি বাংলার বাইরেও। অবশ্য মৃত্যুর পূর্বে রামকৃষ্ণ আন্দোলনের কাজ বিশেষ কিছুই সাধিত হয়নি। ব্রাহ্মসমাজ ও নবোত্থিত হিন্দু পুনর্জাগরণ আন্দোলনের মধ্যে যোগসূত্র হিসাবে বাংলার নবজাগরণে শ্রীরামকৃষ্ণের প্রভাব অবিস্মরণীয়।

সেই যুগে শ্রীরামকৃষ্ণের পাশ্চাত্য গুণগ্রাহীদের অন্যতম ছিলেন স্কটিশ চার্চ কলেজের তদনীন্তুন অধ্যক্ষ ডক্টর ডব্লিউ ডব্লিউ হেস্টি। শ্রেণীকক্ষে উইলিয়াম ওয়ার্ডসওয়ার্থ রচিত দ্য এক্সকারসন কবিতাটিতে ব্যবহৃত "ট্র্যান্স" শব্দটি বোঝাতে গিয়ে তিনি বলেছিলেন, শব্দটির প্রকৃত অর্থ অনুধাবন করতে হলে দক্ষিণেশ্বরে শ্রীরামকৃষ্ণের নিকট যাওয়া আবশ্যক। তার এই কথায় উদ্বুদ্ধ হয়ে বেশ কয়েকজন তরুণ দক্ষিণেশ্বরে যান। তাদের মধ্যে অন্যতম ছিলেন নরেন্দ্রনাথ দত্ত, যিনি পরে স্বামী বিবেকানন্দ নামে পরিচিত হন।

সঠিক অনুচ্ছেদ শিরোনাম কোনটি?
titleA. ব্রাহ্ম ও ভদ্রলোক সমাজে প্রভাব
titleB. মূল্যায়ন
titleC. শেষ জীবন
titleD. মিশনের যাত্রারম্ভ
উত্তর: titleA
অ্যানড্রয়েড এবং অ্যানড্রয়েড ফোন প্রস্তুতকারক প্রতিষ্ঠান উভয়ই বিভিন্ন সময় অনেক প্যাটেন্টজনিত মামলা মোকদ্দমায় জড়িত ছিল। ১২ই আগস্ট, ২০১০ সালে ওরাকল গুগলের বিরুদ্ধে মামলা করে এই দাবি নিয়ে যে গুগল জাভা প্রোগ্রামিং ভাষার কপিরাইট ও প্যাটেন্ট লঙ্ঘন করেছে। ওরাকল এই ক্ষতির পরিমাণ ধরে ৬.১ বিলিয়ন ডলার, কিন্তু এই পরিমানটি ইউনাইটেড স্টেটের ফেডারেল বিচারক নাকচ করে দেন এবং ওরাকলকে পুনরায় ক্ষতির পরিমাণ নির্ধারন করতে বলেন। মামলার প্রতিক্রিয়া সরূপ গুগল বিভিন্ন ধরনের আত্মরক্ষার পদক্ষেপ নেয়, যার মধ্যে ছিল ওরাকলের প্যাটেন্ট খুত ধরাসহ অন্যান্য বিষয়াদি। তারা বলে যে অ্যানড্রয়েড এ্যাপাচি হারমোনির ভিত্তিক যা একটি পরিষ্কার জাভা শ্রেণী লাইব্রেরির প্রয়োগ এবং একটি স্বাধীনভাবে নির্মিত ভার্চুয়াল মেশিন যাকে ডেলভিক বলা হয়। ২০১২ সনের মে মাসে জুরিরা রায় দেন গুগল ওরাকলের প্যাটেন্ট ভাঙ্গে নি এবং ট্রায়াল বিচারক রায় দেন জাভার যে এপিআই গুগল ব্যবহার করেছে তা কপিরাইট করা সম্ভব নয়। উভয় পক্ষই কোডের কপির জন্য স্বল্প পরিমাণ ক্ষতিপূরনে সম্মত হয়। ২০১৪ সনের ৯ই মে ফেডারেল সার্কিট রায় আংশিক পরিবর্তন করেন। ওরাকলের পক্ষে যায় কপিরাইট সক্ষম সমস্যাটি এবং জেলা কোর্টের কাছে ফেয়ার ইউজের সমস্যার রিমান্ড করতে দেয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. আইনগত সমস্যা
titleC. অভ্যর্থনা
titleD. ইন্টারফেস
উত্তর: titleB
উসমানীয় অভিজাতদের শিক্ষাক্ষেত্রে উসমানীয় ধ্রুপদি সঙ্গীত গুরুত্বপূর্ণ অংশ ছিল। কয়েকজন সুলতান নিজেরাই শিল্পী ও সুরকার ছিলেন। সুলতান তৃতীয় সেলিম তন্মধ্যে অন্যতম। এখনও তার সুর প্রচলিত রয়েছে। বাইজেন্টাইন, আর্মেনিয়ান, আরবি ও ফারসি সঙ্গীত উসমানীয় সঙ্গীতের উপর প্রভাব ফেলেছে। গঠনগতভাবে এই সঙ্গীত উসুল নামক এককের উপর প্রতিষ্ঠিত যা অনেকটা পশ্চিমা সঙ্গীতের মিটারের মত।

আনাতোলিয়া ও মধ্য এশিয়ার বাদ্যযন্ত্র যেমন বাগলামা, ওদ ইত্যাদি সঙ্গীতের ক্ষেত্রে ব্যবহৃত হত। পরবর্তীতে পশ্চিমা বাদ্যযন্ত্র যেমন ভায়োলিন, পিয়ানো ব্যবহার শুরু হয়। রাজধানী ও অন্যান্য স্থানের মধ্যে ভৌগলিক ও সাংস্কৃতিক পার্থক্য থাকায় সাম্রাজ্যে পৃথক দুইপ্রকার সঙ্গীত জন্মলাভ করে। এগুলো ছিল উসমানীয় ধ্রুপদি সঙ্গীত ও লোক সঙ্গীত। প্রদেশসমূহে বিভিন্নপ্রকার লোক সঙ্গীত সৃষ্টি হয়। ভিন্ন বৈশিষ্ট্যপূর্ণ সঙ্গীতের অঞ্চলগুলোর মধ্যে প্রধান ছিল, বলকান-থ্রেসিয়ান তুরকু, উত্তর-পূর্বাঞ্চলীয় তুরকু, এজিয়ান তুরকু, মধ্য আনাতোলিয়ান তুরকু, পূর্ব আনাতোলিয়ান তুরকু ও ককেসিয়ান তুরকু। কিছু বৈশিষ্ট্যমন্ডিত শৈলী ছিল উসমানীয় সামরিক ব্যান্ড, রোমা সঙ্গীত, বেলি নাচ, তুর্কি লোক সঙ্গীত।

ঐতিহ্যবাহী ছায়া নাটককে বলা হত কারাগুজ ও হাজিভাত যা সাম্রাজ্যজুড়ে বিস্তৃত ছিল। এর চরিত্রগুলো সে সংস্কৃতির সকল নৃতাত্ত্বিক ও সামাজিক গোষ্ঠীগুলোকে উপস্থাপন করত। একজন পুতুল পরিচালক এটি পরিচালনা করতেন। তিনি সকল চরিত্রের স্বরে কথা বলতেন। এর উৎপত্তি স্পষ্ট না তবে ধরা হয় যে মিশরীয় বা এশিয়ান প্রথা এর উদ্ভব হয়েছে।

সঠিক অনুচ্ছেদ শিরোনাম কোনটি?
titleA. উত্থান
titleB. খেলাধুলা
titleC. জনসংখ্যা
titleD. সঙ্গীত
উত্তর: titleD
কৃষ্ণকুমার ১৮৭৬ সালে ইন্ডিয়ান অ্যাসোসিয়েশনের সাথে যুক্ত হন। ছাত্রাবস্থায় তিনি আনন্দমোহন বসুসহ আরো বেশ কয়েকজন রাজনৈতিক নেতার সাথে বিভিন্ন আন্দোলনে অংশ নেন। তিনি ও সুরেন্দ্রনাথ বন্দ্যোপাধ্যায় রাজনৈতিক প্রচার ও সিভিল সার্ভিস রুলের বিরুদ্ধে জনমত তৈরির জন্য ভারতের বিভিন্ন স্থানে ভ্রমণ করেছেন। তৎকালীন নীল চাষীরা নীল আয়কর আদায়কারীদের বিরুদ্ধে বিদ্রোহ শুরু করলে ১৮৯০ সালে তিনি তাদের আন্দোলনে যোগদান করেন। ১৮৮৫ সালে জাতীয় কংগ্রেসের সাথে যুক্ত হন।

কৃষ্ণকুমার বঙ্গভঙ্গ আন্দোলনের একজন প্রথমসারির নেতা ছিলেন। তিনি আন্দোলনের প্রতি জনমত তৈরিতে কাজ করেন। ১৯০৬ সালে বরিশালে অনুষ্ঠিত প্রাদেশিক কংগ্রেসের একটি অধিবেশনে তিনি পুলিশ কর্তৃক অত্যাচার ও নির্যাতনের প্রতিবাদ করেন। ১৯০৮ সালে মানিকতলা বোমা হামলা মামলায় তিনি গুরুত্বপূর্ণ ভূমিকা পালন করেন। ১৯০৮ সালের ১০ ডিসেম্বর ব্রিটিশ সরকার তাকে স্বদেশী আন্দোলনে জড়িত থাকার অভিযোগে গ্রেফতার করে এবং আগ্রা জেলে কারারুদ্ধ করে। ১৯২১ সালে মাহাত্মা গান্ধী অসহযোগ আন্দোলন শুরু করার পর তিনি এ আন্দোলনের বিরোধীতা করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. রাজনীতি
titleD. সাংবাদিকতা
উত্তর: titleC
গত ১লা আগস্ট ২০১৯ বৃহস্পতিবার রাতে অনুষ্ঠিত রাজধানীর বসুন্ধরা কনভেনশন সিটির রাজদর্শন হলে আয়োজিত হয় “সজীব গ্রুপ মিস্টার ওয়ার্ল্ড বাংলাদেশ-২০১৯” এর চূড়ান্ত পর্ব। রাত ১২টায় বিজয়ী হিসেবে ফাহিমের নাম ঘোষণা করেছে আয়োজক প্রতিষ্ঠান এক্সপোজার। প্রতিযোগিতায় যৌথভাবে প্রথম রানারআপ হয়েছেন মাহাদী ও হানিফ। যৌথভাবে দ্বিতীয় রানারআপ হয়েছেন আহসান রাজ ও হামজা খান চৌধুরী।

প্রতিযোগিতায় বিজয়ী হয়ে উচ্ছ্বসিত ফাহিম বলেন, “এ অনুভূতি আসলে ভাষায় প্রকাশ করার মতো নয়। এর আগে কখনও কোনো প্রতিযোগিতায় অংশগ্রহণ করিনি। পড়ালেখার পাশাপাশি ইমপোর্ট ব্যবসা করতাম। নিজের মডেলিংয়ের নেশাও ছিল। সেখান থেকেই আজকের মঞ্চে বিজয়ী হলাম।
সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. বহিঃসংযোগ
titleC. মিস্টার ওয়ার্ল্ড বাংলাদেশ খেতাব
titleD. মিস্টার ওয়ার্ল্ড প্রতিযোগিতায় সেরা ৩০
উত্তর: titleC
সত্তর দশকের শেষে শেখর চট্টোপাধ্যায়ের পরিচালনায় দূরদর্শন-নাটক ‘আচার্য’-তে মুখ্য ভূমিকায় তিনি অভিনয় করেন। তার অভিনয় অভিনয় দেখে সত্যজিৎ রায় তার হীরক রাজার দেশে (১৯৮০) ছবিতে চরণদাস চরিত্রের জন্য নির্বাচিত করেন। সত্যজিৎ রায় রবীনকে জিজ্ঞেস করেছিলেন, তিনি গানটি গাইবেন কি না? উত্তরে তিনি বলেন, অনেক দিন ‘প্রফেশনালি’ (পেশাদারি) গান গাওয়া ছেড়ে দিয়েছেন। তখন সত্যজিৎ তাঁকে জিজ্ঞাসা করেন, যদি অমর পাল গানটি করেন, তাতে তাঁর কোনও আপত্তি আছে কি না। রবীন মজুমদার ‘‘বিন্দুমাত্র না’’ বলে উত্তর দেন। পরে অমর পাল কতই রঙ্গ দেখি দুনিয়ায় গানটি গান।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শৈশব জীবন
titleC. শিল্পী-জীবনের প্রারম্ভ
titleD. সত্যজিৎ-এর সঙ্গে
উত্তর: titleD
রাজা রিচার্ডে‌র ফিরে যাওয়ার অল্পকাল পর ১১৯৩ সালের ৪ মার্চ সালাহউদ্দিন দামেস্কে অসুস্থ হয়ে মৃত্যুবরণ করেন। মৃত্যুর সময় তার ব্যক্তিগত সম্পদের মধ্যে এক টুকরো স্বর্ণ ও চল্লিশ টুকরো রূপা ছিল। তিনি তার অধিকাংশ গরিব প্রজাদের দান করে যান। দামেস্কের উমাইয়া মসজিদের বাইরে তাকে দাফন করা হয়। সাত শতাব্দী পর জার্মান সম্রাট দ্বিতীয় উইলিয়াম মাজারে একটি মার্বেলের শবাধার দান করেন। মূল কবরে কোনো পরিবর্তন করা হয়নি। এর পরিবর্তে তা পাশে রাখা হয়।

সঠিক অনুচ্ছেদ শিরোনাম কোনটি?
titleA. সাম্রাজ্য বিস্তার
titleB. পরিবার
titleC. মিশরের আমির
titleD. মৃত্যু
উত্তর: titleD
লয়েড ১৯১৩ সালে কানাডা থেকে মার্কিন যুক্তরাষ্ট্র চলে যান এবং সেখানে ভডেভিলে অভিনয় শুরু করেন। সেঞ্চুরি থিয়েটারের একজন অভিনেতা তাকে ইউনিভার্সাল স্টুডিওজের প্রতিষ্ঠাতা কার্ল লিমলের সাথে পরিচয় করিয়ে দেন। লিমলে তাকে দুই বছরের জন্য চুক্তিবদ্ধ করেন। ইতোমধ্যে ১৯১৪ সাল থেকে তিনি স্বল্পদৈর্ঘ্য চলচ্চিত্র নির্মাণ শুরু করেন। এ সময়ে তার নির্মিত কয়েকটি উল্লেখযোগ্য চলচ্চিত্র হল "লে মিজেরাবল" (১৯১৭), "রাইডার্স অব দ্য পার্পল সেজ" (১৯১৮), "মাদাম এক্স" (১৯২০), "অলিভার টুইস্ট" (১৯২২), ও "সি হক" (১৯২৪)। তিনি ১৯২৯ সালে নির্বাক "দ্য ডিভাইন লেডি", অর্ধ-সবাক "উইয়ারি রিভার" ও সবাক "ড্র্যাগ" চলচ্চিত্র পরিচালনা করেন। এই তিনটি চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং হোরাশিও নেলসন ও এমা হ্যামিলটনের প্রেমের গল্প নিয়ে নির্মিত "দ্য ডিভাইন লেডি" চলচ্চিত্রের জন্য এই বিভাগে পুরস্কার জয় করেন। তিনি একাডেমি পুরস্কার বিজয়ী প্রথম স্কটল্যান্ডীয় এবং অস্কারের এক আয়োজনে তিনটি পুরস্কারের মনোনয়ন লাভের রেকর্ড করেন।

তিনি ১৯৩৩ সালে নোয়েল কাওয়ার্ডের গল্প অবলম্বনে মহাকাব্যিক "ক্যাভ্যালকেড" চলচ্চিত্র পরিচালনা করেন। এতে দুটি ব্রিটিশ পরিবারের উপর কয়েকটি ঐতিহাসিক ঘটনার প্রভাব চিত্রিত হয়েছে। ছবিটি শ্রেষ্ঠ চলচ্চিত্রের জন্য একাডেমি পুরস্কার অর্জন করে এবং লয়েড তার দ্বিতীয় শ্রেষ্ঠ পরিচালনার জন্য একাডেমি পুরস্কার লাভ করেন। "মিউটিনি অন দ্য বাউন্টি" (১৯৩৫) চলচ্চিত্রের জন্য তার তৃতীয় একাডেমি পুরস্কারের মনোনয়ন লাভ করেন, কিন্তু জন ফোর্ডের কাছে পরাজিত হন।

চলচ্চিত্র শিল্পে অবদানের জন্য ১৯৬০ সালের ৮ই ফেব্রুয়ারি হলিউড ওয়াক অব ফেমে লয়েডের নামাঙ্কিত তারকা খচিত হয়। তারকাটি ৬৬৬৭ হলিউড বলেভার্ডে অবস্থিত।

সঠিক অনুচ্ছেদ শিরোনাম কোনটি?
titleA. মৃত্যু
titleB. জীবনী
titleC. কর্মজীবন
titleD. প্রারম্ভিক জীবন
উত্তর: titleC
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন জন ওয়ার্ড। ২১ ফেব্রুয়ারি, ১৯৬৪ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ৭ মার্চ, ১৯৬৮ তারিখে অকল্যান্ডে সফরকারী ভারত দলের বিপক্ষে সর্বশেষ টেস্টে অংশ নেন তিনি।

১৯৬৩-৬৪ মৌসুমে দক্ষিণ আফ্রিকা দল নিউজিল্যান্ড গমন করে। অবশেষে, ওয়েলিংটনে সিরিজের প্রথম টেস্টের মাধ্যমে অভিষেক পর্ব সম্পন্ন হয় তার। তবে, পরবর্তীতে শ্রেয়তর ব্যাটিংয়ের অধিকারী আর্টি ডিকের কাছে তাকে স্থানচ্যুত হতে হয়। ১৯৬৪-৬৫ মৌসুমে পাকিস্তান দল নিউজিল্যান্ড গমনে আসে। সিরিজের তৃতীয় টেস্টে ডিকের স্থলাভিষিক্ত হন। ১৯৬৫ সালে দলের একমাত্র উইকেট-রক্ষক হিসেবে ভারত ও পাকিস্তান গমন করেন। তন্মধ্যে, উল্লেখযোগ্য দিক ছিল ভারতের বিপক্ষে সিরিজের প্রথম টেস্টে ব্যক্তিগত সর্বোচ্চ অপরাজিত ৩৫ রানের ইনিংসটি। শেষ উইকেট জুটিতে রিচার্ড কলিঞ্জের সাথে মূল্যবান ৬১ রান সংগ্রহ করেছিলেন।

কিন্তু, ১৯৬৪-৬৫ মৌসুম শেষে ভারতে সফর চলাকালে আহত হলে ডিককে পুণরায় তার স্থলাভিষিক্ত করা হয়। ১৯৬৫ সালের শেষদিকে ইংল্যান্ড গমন করেন। ওয়ার্ডকে দলে ভেড়ানো হয়। তৃতীয় টেস্টে ডিকের স্থলাভিষিক্ত হন তিনি। ১৯৬৭-৬৮ মৌসুমে নিজ দেশে ভারতের মুখোমুখি হন। সিরিজের চতুর্থ টেস্টই তার সর্বশেষ টেস্টে অংশগ্রহণ ছিল।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. মূল্যায়ন
titleD. আন্তর্জাতিক ক্রিকেট
উত্তর: titleD
এস এ এম এস কিবরিয়া ১ মে, ১৯৩১ তারিখে বাংলাদেশের সিলেট বিভাগের হবিগঞ্জ জেলায় জন্মগ্রহণ করেছিলেন। তার পিতা শাহ ইমতিয়াজ আলী শিক্ষাবিদ ছিলেন। ১৯৫২ সালে ঢাকা বিশ্ববিদ্যালয় থেকে অর্থনীতিতে স্নাতক ডিগ্রী লাভ করেন। ঐ বৎসরেই বাংলা ভাষা আন্দোলনে সম্পৃক্ততার অভিযোগে তৎকালীন পূর্ব-পাকিস্তান পুলিশ কর্তৃক তিনি গ্রেফতার হন এবং অল্পকিছুদিন পরেই মুক্তি পান। ১৯৫৩ সালে স্নাতকোত্তর ডিগ্রী অর্জনের পর পাকিস্তান সরকারের সেন্ট্রাল সুপিরিয়র সার্ভিস পরীক্ষায় কৃতকার্য হয়ে পাকিস্তানে বৈদেশিক বিভাগে যোগদান করেন। কিবরিয়া আমেরিকা যুক্তরাষ্ট্রের বোস্টনে ফ্লেচার স্কুল অব ল এবং যুক্তরাজ্যের লণ্ডনে ব্রিটিশ ফরেন অফিসে প্রশিক্ষণ গ্রহণ করেন।

সঠিক অনুচ্ছেদ শিরোনাম কোনটি?
titleA. হত্যাকাণ্ড
titleB. জীবনী
titleC. ব্যক্তিগত জীবন
titleD. রাজনৈতিক জীবন
উত্তর: titleB
ফরাসি অভিযানের সময় রোসেটা প্রস্তরফলকটি যখন আবিষ্কৃত হয় তখন ফরাসিদের তৈরি ক্যাটালগে “কালো গ্র্যানোডাইয়োরেটের তৈরি একটি পাথর, যার ওপরে তিনটি খোদাইকৃত… রোসেটায় খুঁজে পাওয়া” বিবরণী সহকারে এটিকে তালিকাভুক্ত করা হয়। ১৮০১ সালে ব্রিটিশদের কাছে আত্মসমর্পণের পর নিদর্শনগুলোর সাথে এই ক্যাটালগটিও ব্রিটিশদের হস্তগত হয়। লন্ডনে নিয়ে আসার কিছুদিন পর খোদাইকৃত অংশগুলোকে পাঠযোগ্য করার জন্য সাদা চক দিয়ে রং করা হয়, এবং বাকি অংশ দর্শনার্থীদের আঙুলের ছাপ থেকে রক্ষা করতে জন্য কার্নাউবা মোমের প্রলেপ দেওয়া হয়। এর ফলে প্রস্তরখণ্ডটির রঙ কালচে হয়ে যাওয়ায় অনেকে ভুলবশত এটিকে কালো ব্যাসল্ট পাথরের তৈরি বলে মনে করেন। ১৯৯৯ সালে ফলকটি সম্পূর্ণ পরিষ্কার করার সময় এই আস্তর ও অন্যান্য অতিরিক্ত সাজসজ্জাগুলো অপসারণ করা হয়। ফলশ্রুতিতে ফলকটির মূল গাঢ় ধূসর রংয়ের আভা ও উজ্জল স্ফটিকময় গঠন ফুটে ওঠে। এছাড়াও ফলকটির উপরের বাম পাশের অংশ জুড়ে থাকা গোলাপি রংয়ের চিড়ও দৃষ্টিগোচর হয়। ক্লেম সংগ্রশালায় থাকা মিশরের বিভিন্ন এলাকা থেকে সংগৃহীত প্রস্তরখণ্ডের নমুনার মধ্যে নীলনদের পশ্চিম তীরের গাবেল তিঞ্জার পাহাড়ে অবস্থিত একটি ছোট গ্র্যানোডাইয়োরাইট খনি ও আসওয়ান অঞ্চলের অন্তর্গত নীলনদের এলেফ্যান্টাইন দ্বীপের পশ্চিমে অবস্থিত শিলাখনি থেকে প্রাপ্ত শিলার সাথে রোসেটা প্রস্তরফলকের শিলার তুলনামূলক সাদৃশ্যতা পাওয়া গেছে। কারণ রোসেটা ফলকে থাকা গোলাপি চিড় এই অঞ্চলগুলোতে পাওয়া গ্র্যানোডাইয়োরাইট পাথরগুলোর একটি প্রচলিত বৈশিষ্ট্য।

রোসেটা প্রস্তরফলকে সবচেয়ে লম্বা অংশটির দৈর্ঘ ১,১২৩ মিলিমিটার (৩ ফুট ৮ ইঞ্চি), এবং প্রস্থ ও পুরুত্ব যথাক্রমে ৭৫৭ মিলিমিটার (২ ফুট ৫.৮ ইঞ্চি) ও ২৮৪ মিলিমিটার (১১ ইঞ্চি)। ফলকটির ওজন প্রায় ৭৬০ কেজি (১,৬৮০ পাউন্ড)। এটিতে তিনটি শিলালিপি খোদিত হয়েছে যার ওপর থেকে প্রথম অংশটি প্রাচীন মিশরীয় হায়ারোগ্লিফ লিপিতে, দ্বিতীয়টি মিশরীয় ডেমোটিক লিপিতে, ও তৃতীয়টি প্রাচীন গ্রিক লিপিতে খোদাইকৃত। ফলকটির সামনের অংশটি মসৃণভাবে পালিশ করা হয়েছে এবং লেখাগুলো হালকাভাবে খোদাই করা হয়েছে। ফলকের পাশগুলোও মসৃণ করা হয়েছে, কিন্তু পেছনের অংশটি এবড়ো-থেবড়োভাবে রাখা। ধারণা করা হয়, প্রস্তরফলকটি যখন খাড়াভাবে স্থাপন করা হয়েছিলো তখন এটির পেছনের অংশ প্রকাশ্যে দৃশ্যমান ছিলো না।

সঠিক অনুচ্ছেদ শিরোনাম কোনটি?
titleA. গ্রিক পাঠাংশ
titleB. মেম্ফিসের ফরমান ও এর বিষয়বস্তু
titleC. পরবর্তী কাজ
titleD. বিবরণ
উত্তর: titleD